Oihane Cabezas-Basurko

Oihane Cabezas-Basurko (Irun, 1980) itsas zaborretan eta ozeanoaren kontserbazioan espezializatutako ikerlaria da.

 Ibilbidea 
Basurko Ingurumen Zientzietan lizentziaduna da, eta Ingurumen Teknologian graduatu zen Gironako Unibertsitatean. Newcastleko Unibertsitatean (Erresuma Batua) amaitu zuen doktoretza, itsas teknologien jasangarritasunaren ebaluazioaren alorrean. 2010ean, Basurko itsas zaborrei buruzko azterlanen arduradun bihurtu zen AZTI zentro teknologikoan. Ikerketaren helburuak teknologien garapena azpimarratzen du, erakundeei jasangarritasunean eta ekonomia zirkularrean oinarritutako jokabideak hartzen laguntzeko, bai itsasoko zaborren kutsadurari dagokionez, bai deskarbonizazioari dagokionez.

2023tik SEARCULAR proiektuaren koordinatzailea da. Proiektu horren helburua da irtenbide praktikoak garatzea, hala nola material jasangarriagoak eta biodegradagarriagoak erabiltzea, "arrantza-industriak itsas zaborrari eta mikroplastikoei egiten dien ekarpena nabarmen murrizteko, ikuspegi zirkular berritzaileak ezarriz" Basurkoren arabera:"Administrazioei itsasoko zabor flotagarria modu eraginkorragoan eta jasangarriagoan kudeatu ahal izateko tresnak eman nahi dizkiegu. Askotan ikusten ez den arren, zaborra hor dago. Oraindik ez dakigu Bizkaiko Golkoan zenbat plastiko dagoen zaborretan, baina sareen, soken, arrantzarako hariaren... arrasto asko daude. Lurrezko plastikoak ere badaude -botilak, edalontziak eta bilgarriak-, eta uste baino mikroplastiko gehiago."

 Aintzatespenak 
2022an Banco Sabadell Fundazioaren Itsas Iraunkortasunaren Saria jaso zuen, "ibilbide profesional bikainagatik eta bere ibilbidean iraunkortasunaren eta ekonomia zirkularraren arloan jorratu dituen ikerketa-ildoen aniztasun handiagatik".

 Erreferentziak 

 Kanpo estekak 
 Argitalpenak eta zuzendutako tesiak 

 Oihane Cabezas Basurkori elkarrizketa: «Itsasoa hustuko bagenu, plastikoz kutsatutako larreak ikusiko genituzke»Antxeta Irratia, 2025eko otsaila

Kategoria:Irundarrak
Kategoria:Emakume ikertzaileak
Kategoria:Ingurumen-teknologiak